phoneee/thai-legal-corpus huggingface dataset:
พระราชบัญญัติว่าด้วยความผิดทางวินัยของข้าราชการซึ่งไปปฏิบัติหน้าที่ในหน่วยงานที่มิใช่ส่วนราชการ พ.ศ. 2534พระราชบัญญัติ ว่าด้วยความผิดทางวินัยของข้าราชการซึ่งไปปฏิบัติหน้าที่ ในหน่วยงานที่มิใช่ส่วนราชการ พ.ศ. ๒๕๓๔ภูมิพลอดุลยเดช ป.ร. ให้ไว้ ณ วันที่ ๑๓ กรกฎาคม พ.ศ. ๒๕๓๔ เป็นปีที่ ๔๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรมีกฎหมายว่าด้วยความผิดทางวินัยของข้าราชการซึ่งไปปฏิบัติหน้าที่ในหน่วยงานที่มิใช่ส่วนราชการ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติว่าด้วยความผิดทางวินัยของข้าราชการซึ่งไปปฏิบัติหน้าที่ในหน่วยงานที่มิใช่ส่วนราชการ พ.ศ. ๒๕๓๔"มาตรา 2 มาตรา ๒ พระราชบัญญัติให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไปมาตรา 3 มาตรา ๓ ในพระราชบัญญัตินี้ "ข้าราชการ" หมายความว่า บุคคลซึ่งรับราชการโดยได้รับเงินเดือนจากเงินงบประมาณหมวดเงินเดือนในกระทรวง ทบวง กรม ทุกแห่ง และให้หมายความรวมถึงบุคคลซึ่งปฏิบัติหน้าที่โดยได้รับเงินเดือนจากเงินงบประมาณหมวดเงินเดือนในราชการบริหารส่วนท้องถิ่นทุกแห่งด้วย "หน่วยงานที่มิใช่ส่วนราชการ"มาตรา 3 หมายความว่า องค์การของรัฐ รัฐวิสาหกิจ และให้หมายความรวมถึงหน่วยงานที่กระทรวง ทบวง กรม ร่วมทุนหรือให้เงินอุดหนุนหรือดำเนินกิจการไม่ว่าจะมีกฎหมายจัดตั้งหน่วยงานนั้นหรือไม่มาตรา 4 มาตรา ๔ เพื่อประโยชน์ในการดำเนินการทางวินัย ข้าราชการผู้ใดได้รับแต่งตั้งหรือได้รับมอบหมายโดยกฎหมายหรือโดยมติคณะรัฐมนตรี หรือโดยคำสั่งของผู้บังคับบัญชา ให้เป็นประธานกรรมการ รองประธานกรรมการ กรรมการหรือเป็นกรรมการผู้จัดการ ผู้จัดการหรือที่ปรึกษา เลขานุการหรือผู้ช่วยเลขานุการของคณะกรรมการมาตรา 4 หรือได้รับแต่งตั้งหรือได้รับมอบหมายให้ไปปฏิบัติหน้าที่อื่นใดในหน่วยงานที่มิใช่ส่วนราชการ ให้ถือว่าการปฏิบัติหน้าที่ตามที่ได้รับแต่งตั้งหรือตามที่ได้รับมอบหมายนั้น เป็นการปฏิบัติหน้าที่ราชการ ในการปฏิบัติหน้าที่ตามที่ได้รับแต่งตั้งหรือตามที่ได้รับมอบหมายดังกล่าวในวรรคหนึ่งมาตรา 4 ถ้าข้าราชการผู้นั้นกระทำการอันเป็นการฝ่าฝืนหรือไม่ปฏิบัติตามวินัยข้าราชการ ให้ถือว่าเป็นการกระทำผิดวินัยในหน้าที่ราชการ จักต้องได้รับโทษทางวินัยตามที่บัญญัติไว้ในกฎหมายว่าด้วยระเบียบข้าราชการหรือตามกฎหมายว่าด้วยวินัยสำหรับข้าราชการนั้น ๆผู้รับสนองพระบรมราชโองการ อานันท์ ปันยารชุน นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากปรากฏว่าได้มีการแต่งตั้งหรือมอบหมายให้ "ข้าราชการ" ซึ่งได้แก่บุคคลซึ่งรับราชการโดยได้รับเงินเดือนจากเงินงบประมาณหมวดเงินเดือนในกระทรวง ทบวง กรมและบุคคลซึ่งปฏิบัติหน้าที่โดยได้รับเงินเดือนจากเงินงบประมาณหมวดเงินเดือนในราชการบริหารส่วนท้องถิ่น ไปดำรงตำแหน่งกรรมการ หรือตำแหน่งอื่นในองค์การของรัฐหรือรัฐวิสาหกิจ หรือให้ปฏิบัติหน้าที่ในหน่วยงานที่กระทรวง ทบวง กรม ร่วมทุนหรือให้เงินอุดหนุนหรือดำเนินกิจการแต่ยังไม่มีกฎหมายกำหนดมาตรการที่จะดำเนินการลงโทษทางวินัยแก่ข้าราชการดังกล่าว ซึ่งได้กระทำผิดวินัยขึ้น สมควรกำหนดให้การปฏิบัติหน้าที่ของข้าราชการดังกล่าวเป็นการปฏิบัติหน้าที่ราชการและถ้าข้าราชการผู้นั้นกระทำการอันเป็นการฝ่าฝืนหรือไม่ปฏิบัติตามวินัยข้าราชการให้ถือว่าเป็นการกระทำผิดวินัยในหน้าที่ราชการ จักต้องรับโทษทางวินัยตามที่บัญญัติไว้ในกฎหมายว่าด้วยระเบียบข้าราชการหรือตามกฎหมายว่าด้วยวินัยสำหรับข้าราชการนั้น ๆ จึงจำเป็นต้องตราพระราชบัญญัตินี้
ประกาศกระทรวงสาธารณสุขประกาศกระทรวงสาธารณสุขเรื่องกระบวนการตรวจวินิจฉัยโรค หรือกระบวนการชันสูตรพลิกศพที่เกี่ยวกับเชื้อโรคและพิษจากสัตว์พ.ศ. ๒๕๖๐ โดยที่เป็นการสมควรกำหนดหลักเกณฑ์วิธีการ และเงื่อนไขเกี่ยวกับกระบวนการตรวจวินิจฉัยโรคหรือกระบวนการชันสูตรพลิกศพที่เกี่ยวกับเชื้อโรคและพิษจากสัตว์อาศัยอำนาจตามความในมาตรา ๕ วรรคหนึ่ง มาตรา ๖ (๗) และมาตรา๒๗ วรรคสอง แห่งพระราชบัญญัติเชื้อโรคและพิษจากสัตว์พ.ศ. ๒๕๕๘รัฐมนตรีว่าการกระทรวงสาธารณสุขโดยคำแนะนำของคณะกรรมการเชื้อโรคและพิษจากสัตว์จึงออกประกาศไว้ดังต่อไปนี้ข้อ๑ ประกาศนี้เรียกว่า ประกาศกระทรวงสาธารณสุขเรื่องกระบวนการตรวจวินิจฉัยโรคหรือกระบวนการชันสูตรพลิกศพที่เกี่ยวกับเชื้อโรคและพิษจากสัตว์พ.ศ. ๒๕๖๐ข้อ๒[๑] ประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปข้อ๓ ในประกาศนี้กระบวนการตรวจวินิจฉัยโรค หมายความว่าการตรวจวิเคราะห์ทางห้องปฏิบัติการและการรวบรวมวัตถุตัวอย่างที่เกี่ยวกับเชื้อโรคหรือพิษจากสัตว์และให้หมายความรวมถึงการมีไว้ในครอบครองวัตถุตัวอย่างที่สงสัยหรือที่ตรวจพบว่ามีเชื้อโรคหรือพิษจากสัตว์ตามความจำเป็นในการตรวจตรวจซ้ำ ตรวจยืนยัน ตรวจวิเคราะห์เพิ่มเติมเพื่อประโยชน์ในการสอบสวนโรคทางการแพทย์และการสาธารณสุขหรือเพื่อประโยชน์ทางอรรถคดีการรวบรวมวัตถุตัวอย่างในกระบวนการตรวจวินิจฉัยโรคได้แก่ การรวบรวม การจัดเก็บ การขนส่ง และการจัดการวัตถุตัวอย่างในกระบวนการตรวจวินิจฉัยโรคให้เป็นไปตามหลักการปฏิบัติการด้านความปลอดภัยทางชีวภาพ (biosafety) และการรักษาความปลอดภัยทางชีวภาพ(biosecurity)กระบวนการชันสูตรพลิกศพ หมายความว่าการตรวจวิเคราะห์ทางห้องปฏิบัติการและการรวบรวมวัตถุตัวอย่างที่เกี่ยวกับเชื้อโรคหรือพิษจากสัตว์ที่เกี่ยวข้องกับกระบวนการชันสูตรพลิกศพหรือกระบวนการชันสูตรซากสัตว์ในห้องปฏิบัติการการรวบรวมวัตถุตัวอย่างในกระบวนการชันสูตรพลิกศพและกระบวนการชันสูตรซากสัตว์ได้แก่ การรวบรวม การจัดเก็บ การขนส่งและการจัดการวัตถุตัวอย่างในกระบวนการชันสูตรพลิกศพและกระบวนการชันสูตรซากสัตว์ให้เป็นไปตามหลักการปฏิบัติการด้านความปลอดภัยทางชีวภาพ (biosafety) และการรักษาความปลอดภัยทางชีวภาพ(biosecurity)ข้อ๔ กระบวนการตรวจวินิจฉัยโรคหรือกระบวนการชันสูตรพลิกศพซึ่งมีกฎหมายใช้บังคับอยู่แล้วให้เป็นไปตามกฎหมายว่าด้วยการนั้นๆข้อ๕ กรณีที่ตรวจพบว่ามีเชื้อโรคหรือพิษจากสัตว์จากวัตถุตัวอย่างจากกระบวนการตรวจวินิจฉัยโรคหรือกระบวนการชันสูตรพลิกศพให้ทำลายหรือส่งมอบเชื้อโรคหรือพิษจากสัตว์ที่ตรวจพบจากกระบวนการตรวจวินิจฉัยโรคหรือกระบวนการชันสูตรพลิกศพนั้นตามประกาศที่ออกตามมาตรา ๖ (๑๕)ความในวรรคหนึ่งไม่ใช้บังคับกรณีมีไว้ในครอบครองในกระบวนการตรวจวินิจฉัยโรคหรือกระบวนการชันสูตรพลิกศพข้อ๖ ในกรณีที่ประสงค์จะนำเชื้อโรคหรือพิษจากสัตว์ที่ตรวจพบตามข้อ๕ ไปใช้ประโยชน์เพื่อการผลิต ส่งออก ขาย หรือมีไว้ในครอบครองให้ดำเนินการดังต่อไปนี้(๑)เชื้อโรค กลุ่มที่ ๑ ต้องปฏิบัติตามมาตรา ๒๐(๒)เชื้อโรค กลุ่มที่ ๒ หรือพิษจากสัตว์ กลุ่มที่ ๑ ต้องปฏิบัติตามมาตรา ๒๑(๓)เชื้อโรค กลุ่มที่ ๓ หรือพิษจากสัตว์ กลุ่มที่ ๒ ต้องปฏิบัติตามมาตรา ๒๒ข้อ๗ หากมีการตรวจพบว่ามีเชื้อโรคกลุ่มที่ ๔ หรือพิษจากสัตว์ กลุ่มที่ ๓ ในวัตถุตัวอย่างตามข้อ ๕ให้แจ้งต่ออธิบดีกรมวิทยาศาสตร์การแพทย์โดยเร็วภายในยี่สิบสี่ชั่วโมงในกรณีที่ประสงค์เก็บไว้เพื่อศึกษาวิจัยให้ดำเนินการตามประกาศที่ออกตามมาตรา๖ (๑๐)ประกาศ ณ วันที่ ๓๐ตุลาคม พ.ศ. ๒๕๖๐ปิยะสกล สกลสัตยาทรรัฐมนตรีว่าการกระทรวงสาธารณสุขภวรรณตรี/จัดทำ๘ ธันวาคม ๒๕๖๐ปวันวิทย์/ตรวจ๒๘ ธันวาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๘๙ ง/หน้า ๔๐/๒๔ พฤศจิกายน ๒๕๖๐
ประกาศผู้อำนวยการทางหลวงชนบทประกาศผู้อำนวยการทางหลวงชนบทเรื่องการขออนุญาตกระทำการใด ๆ ในเขตทางหลวงชนบทพ.ศ.๒๕๕๓ เพื่อให้การดำเนินการขออนุญาตสร้างทาง ถนนหรือสิ่งอื่นใดในเขตทางหลวงชนบทเพื่อเป็นทางเข้าออกทางหลวงการขออนุญาตระบายน้ำลงในเขตทางหลวงชนบท การขออนุญาตติดตั้งป้ายแนะนำสถานที่ในเขตทางหลวงชนบทและการขออนุญาตปักเสา พาดสาย วางท่อ ในเขตทางหลวงชนบทตามกฎหมายทางหลวงเป็นไปด้วยความเรียบร้อย ปลอดภัย ไม่เป็นปัญหาอุปสรรคแก่งานทางและการจราจรและเป็นไปในแนวทางเดียวกันอาศัยอำนาจตามความในมาตรา ๓๗แห่งพระราชบัญญัติทางหลวง พ.ศ. ๒๕๓๕ และมาตรา ๓๙/๑ มาตรา ๔๗ และมาตรา ๔๘แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง(ฉบับที่ ๒) พ.ศ. ๒๕๔๙อธิบดีกรมทางหลวงชนบทในฐานะผู้อำนวยการทางหลวงชนบทจึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศผู้อำนวยการทางหลวงชนบทเรื่อง การขออนุญาตกระทำการใด ๆ ในเขตทางหลวงชนบท พ.ศ. ๒๕๕๓ข้อ ๒[๑]ประกาศนี้ให้ใช้บังคับเมื่อครบกำหนดหกสิบวันนับตั้งแต่วันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ประกาศกรมทางหลวงชนบท เรื่องการขออนุญาตกระทำการใด ๆ ในเขตทางหลวงชนบทของกรมทางหลวงชนบท ลงวันที่ ๒๑ กรกฎาคม๒๕๔๗(๒) ประกาศกรมทางหลวงชนบท เรื่องการขออนุญาตติดตั้งป้ายแนะนำ ลงวันที่ ๒๕ มิถุนายน ๒๕๕๐ข้อ ๔ การขออนุญาตกระทำการใด ๆในเขตทางหลวงชนบทต้องเป็นไปตามหลักเกณฑ์และเงื่อนไขดังนี้(๑) การขออนุญาตกระทำการตามมาตรา ๓๗ ต้องเป็นไปตามหลักเกณฑ์ตามเอกสารล.1 และเงื่อนไข ตามเอกสาร ง.1 แนบท้ายประกาศนี้(๒) การขออนุญาตกระทำการตามมาตรา ๓๙/๑ต้องเป็นไปตามหลักเกณฑ์ตามเอกสาร ล.2 และเงื่อนไข ตามเอกสาร ง.2 แนบท้ายประกาศนี้(๓) การขออนุญาตกระทำการตามมาตรา ๔๗ต้องเป็นไปตามหลักเกณฑ์ตามเอกสาร ล.3 และเงื่อนไข ตามเอกสาร ง.3 แนบท้ายประกาศนี้(๔) การขออนุญาตกระทำการตามมาตรา ๔๘ต้องเป็นไปตามหลักเกณฑ์ตามเอกสาร ล.4 และเงื่อนไข ตามเอกสาร ง.4 แนบท้ายประกาศนี้การขออนุญาตกระทำการตาม (๑) ให้ใช้แบบคำขอตามแบบข.1 หรือการขออนุญาตกระทำการตาม (๒) และ (๓) ให้ใช้แบบคำขอตามแบบ ข.2และการขออนุญาตกระทำการตาม (๔) ให้ใช้แบบคำขอตามแบบ ข.3 แนบท้ายประกาศนี้ประกาศณ วันที่ ๒๐ กรกฎาคม พ.ศ. ๒๕๕๓วิชาญคุณากูลสวัสดิ์อธิบดีกรมทางหลวงชนบทในฐานะผู้อำนวยการทางหลวงชนบท[เอกสารแนบท้าย]๑. แบบคำขออนุญาตทำทางเชื่อมเข้า-ออกในเขตทางหลวงชนบท(แบบ ข.1)๒. แบบคำขออนุญาตระบายน้ำและติดตั้งป้ายแนะนำสถานที่ในเขตทางหลวงชนบท(แบบ ข.2)๓. แบบคำขออนุญาตปักเสาพาดสาย วางท่อในเขตทางหลวงชนบท (เฉพาะหน่วยงานของรัฐที่ให้บริการกิจการอันเป็นสาธารณูปโภค)(แบบ ข.3)๔. หลักเกณฑ์การขออนุญาตทำทางเชื่อมเข้า- ออก ในเขตทางหลวงชนบท (เอกสาร ล.1)๕. เงื่อนไขการอนุญาตทำทางเชื่อมเข้า - ออกในเขตทางหลวงชนบท (เอกสาร ง.1)๖. หลักเกณฑ์การขออนุญาตระบายน้ำลงในเขตทางหลวงชนบท(เอกสาร ล.2)๗. เงื่อนไขการอนุญาตระบายน้ำลงในเขตทางหลวงชนบท(เอกสาร ง.2)๘. หลักเกณฑ์การขออนุญาตติดตั้งป้ายแนะนำสถานที่ในเขตทางหลวงชนบท(เอกสาร ล.3)๙. เงื่อนไขการอนุญาตติดตั้งป้ายแนะนำสถานที่ในเขตทางหลวงชนบท(เอกสาร ง.3)๑๐.หลักเกณฑ์การขออนุญาตปักเสา พาดสาย วางท่อ ในเขตทางหลวงชนบท(เอกสารล.4)๑๑.เงื่อนไขการอนุญาตให้ปักเสา พาดสาย วางท่อ ในเขตทางหลวงชนบท (เอกสารง.4)(ดูข้อมูลจากภาพกฎหมาย)ปริยานุช/ผู้จัดทำ๗ตุลาคม ๒๕๕๓ณัฐวดี/ตรวจ๗ตุลาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๑๓ ง/หน้า ๔๖/๒๘ กันยายน ๒๕๕๓
ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่๑๘๖๘ (พ.ศ. ๒๕๕๑)เรื่องกำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด๓ สายที่ ๑๖๕ อ่างทอง-ตาคลี สำหรับเส้นทางแยกช่วงอ่างทอง-อินทร์บุรี-ตาคลีเป็นอ่างทอง-อินทร์บุรี[๑] ตามที่ได้มีประกาศคณะกรรมการควบคุมการขนส่งทางบกกลางฉบับที่ ๑๒๑๔ (พ.ศ. ๒๕๔๓) ประกาศ ณ วันที่ ๑ กุมภาพันธ์ ๒๕๔๓ กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๓ สายที่ ๑๖๕ อ่างทอง-ตาคลีให้มีรายละเอียดเส้นทางแยกช่วงอ่างทอง-อินทร์บุรี-ตาคลี นั้นคณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าวอาศัยอำนาจตามความในมาตรา ๑๙ (๒)แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลางในการประชุมครั้งที่ ๔/๒๕๕๑ เมื่อวันที่ ๑๑ มีนาคม ๒๕๕๑ จึงให้กำหนด (ปรับปรุง)เส้นทางสำหรับการขนส่งประจำทางด้วยรถโดยสารหมวด ๓ สายที่ ๑๖๕ อ่างทอง-ตาคลีสำหรับเส้นทางแยกช่วงอ่างทอง-อินทร์บุรี-ตาคลี เป็น อ่างทอง-อินทร์บุรีโดยให้ใช้รายละเอียดเส้นทางดังต่อไปนี้สายที่๑๖๕ อ่างทอง-ตาคลีเริ่มต้นจากสถานีขนส่งผู้โดยสารจังหวัดอ่างทองไปตามทางหลวงแผ่นดินหมายเลข ๓๐๙ ถึงจังหวัดสิงห์บุรีแยกขวาไปตามทางหลวงแผ่นดินหมายเลข ๓๒ แยกขวาไปตามทางหลวงแผ่นดินหมายเลข ๑ไปสุดเส้นทาง ณ สถานีขนส่งผู้โดยสารอำเภอตาคลีช่วงอ่างทอง-อินทร์บุรีเริ่มต้นจากสถานีขนส่งผู้โดยสารจังหวัดอ่างทอง ไปตามทางหลวงแผ่นดิน หมายเลข ๓๐๙ถึงจังหวัดสิงห์บุรี แยกขวาไปตามทางหลวงแผ่นดินหมายเลข ๓๒แยกซ้ายไปตามทางหลวงชนบทหมายเลข สห ๒๐๐๖ ผ่านบ้านบางตาขาว บ้านน้ำตาล บ้านบางกะปิไปสุดเส้นทาง ณ สถานที่จอดรถโดยสารประจำทางอำเภออินทร์บุรีประกาศณ วันที่ ๓๑ มีนาคม พ.ศ. ๒๕๕๑ปิยะพันธ์จัมปาสุตรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางวัชศักดิ์/ผู้จัดทำ๒๗พฤษภาคม ๒๕๕๑[๑] ราชกิจจานุเบกษาเล่ม ๑๒๕/ตอนที่ ๕๘ ง/หน้า ๘๘/๒๒ พฤษภาคม ๒๕๕๑
คำพิพากษาศาลฎีกาที่ 63143หลักกฎหมาย: ฎีกาปัญหาว่า จำเลยมีเจตนากระทำครั้งเดียวต้องถือว่ามีเจตนาเดียวนั้น เป็นการฎีกาคัดค้านคำพิพากษาศาลอุทธรณ์ที่พิพากษาว่าจำเลยมีความผิดหลายกรรมต่างกัน เป็นฎีกาในปัญหาข้อเท็จจริง ข้อที่เพิ่งยกขึ้นในชั้นพิจารณาคำร้องอุทธรณ์คำสั่งไม่รับฎีกาเป็นข้อที่ศาลฎีกาไม่อาจรับวินิจฉัยเป็นฎีกาได้ ศาลฎีกาย่อมมีคำสั่งยกคำร้อง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 966/2519พนักงานอัยการจังหวัดชุมพรโจทก์นายอับดุลย์ราทิพย์ ปาทานจำเลย ป.วิ.อ. ม. 218ฎีกาปัญหาว่า จำเลยมีเจตนากระทำครั้งเดียวต้องถือว่ามีเจตนาเดียวนั้น เป็นการฎีกาคัดค้านคำพิพากษาศาลอุทธรณ์ที่พิพากษาว่าจำเลยมีความผิดหลายกรรมต่างกัน เป็นฎีกาในปัญหาข้อเท็จจริง ข้อที่เพิ่งยกขึ้นในชั้นพิจารณาคำร้องอุทธรณ์คำสั่งไม่รับฎีกาเป็นข้อที่ศาลฎีกาไม่อาจรับวินิจฉัยเป็นฎีกาได้ ศาลฎีกาย่อมมีคำสั่งยกคำร้อง(อุดม จาละ-สงวน สิทธิไชย-ปรีชา สุมาวงศ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 966/2519พนักงานอัยการจังหวัดชุมพรโจทก์นายอับดุลย์ราทิพย์ ปาทานจำเลย ป.วิ.อ. ม. 218ฎีกาปัญหาว่า จำเลยมีเจตนากระทำครั้งเดียวต้องถือว่ามีเจตนาเดียวนั้น เป็นการฎีกาคัดค้านคำพิพากษาศาลอุทธรณ์ที่พิพากษาว่าจำเลยมีความผิดหลายกรรมต่างกัน เป็นฎีกาในปัญหาข้อเท็จจริง ข้อที่เพิ่งยกขึ้นในชั้นพิจารณาคำร้องอุทธรณ์คำสั่งไม่รับฎีกาเป็นข้อที่ศาลฎีกาไม่อาจรับวินิจฉัยเป็นฎีกาได้ ศาลฎีกาย่อมมีคำสั่งยกคำร้อง(อุดม จาละ-สงวน สิทธิไชย-ปรีชา สุมาวงศ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำสั่งคณะรักษาความสงบแห่งชาติคำสั่งคณะรักษาความสงบแห่งชาติที่ ๕๑/๒๕๕๗เรื่องการจัดตั้งศูนย์ปฏิบัติการ คณะรักษาความสงบแห่งชาติ[๑] ตามที่ได้มีการจัดส่วนงาน การกำหนดอำนาจหน้าที่และความรับผิดชอบของคณะรักษาความสงบแห่งชาติ ตามประกาศ ฉบับที่ ๒๒/๒๕๕๗ ลงวันที่๒๓ พฤษภาคม พุทธศักราช ๒๕๕๗ และการปรับปรุงโครงสร้างการจัดของคณะรักษาความสงบแห่งชาติตามคำสั่ง คณะรักษาความสงบแห่งชาติ ฉบับที่ ๓๔/๒๕๕๗ ลงวันที่ ๒๔ พฤษภาคมพุทธศักราช ๒๕๕๗ ไปแล้วนั้นเพื่อให้การติดตามสถานการณ์ และการควบคุมอำนวยการการบริหารราชการแผ่นดินของคณะรักษาความสงบแห่งชาติ ตามคำสั่งดังกล่าวเป็นไปด้วยความเรียบร้อย จึงให้จัดตั้งศูนย์ปฏิบัติการคณะรักษาความสงบแห่งชาติ(ศปก.คสช) ดังนี้๑. องค์ประกอบ :อัตรากำลังพล จำนวน ๕๒ นาย ดังนี้๑.๑ หัวหน้าคณะรักษาความสงบแห่งชาติ เป็นผู้บัญชาการศูนย์ปฏิบัติการคณะรักษาความสงบแห่งชาติ๑.๒ พลเอก สกล ชื่นตระกูล เป็น หัวหน้าฝ่ายติดตามและประสานงาน๑.๓ เจ้าหน้าที่ของศูนย์ปฏิบัติการคณะรักษาความสงบแห่งชาติจัดจากฝ่ายต่าง ๆ ของคณะรักษาความสงบแห่งชาติ และส่วนราชการที่เกี่ยวข้อง๒. หน้าที่ความรับผิดชอบ:๒.๑ ติดตามสถานการณ์ และการปฏิบัติราชการของส่วนราชการต่าง ๆตลอดห้วง ๒๔ ชม.๒.๒ จัดทำวงรอบข่าวกรองที่เกี่ยวข้องกับการบริหารราชการแผ่นดินเพื่อวิเคราะห์และสรุปรายงานหัวหน้าคณะรักษาความสงบแห่งชาติ เป็นประจำทุกวันก่อนเวลา ๐๘๐๐ พร้อมทั้งการรายงานด่วน รายงานตามสถานการณ์และการรายงานตามห้วงระยะเวลา ให้หัวหน้าคณะรักษาความสงบแห่งชาติทราบตามความเหมาะสมและความจำเป็นของสถานการณ์๒.๓ปฏิบัติภารกิจเพิ่มเติมตามที่ได้รับมอบหมายจากหัวหน้าคณะรักษาความสงบแห่งชาติ๓. การสนับสนุน๓.๑ ฝ่ายต่าง ๆ ของ คณะรักษาความสงบแห่งชาติและส่วนราชการที่เกี่ยวข้อง จัดเจ้าหน้าที่สนับสนุนภารกิจของศูนย์ปฏิบัติการคณะรักษาความสงบแห่งชาติ๓.๒ สำนักเลขาธิการนายกรัฐมนตรีจัดเจ้าหน้าที่และเครื่องมือที่จำเป็นสนับสนุนการปฏิบัติของศูนย์ปฏิบัติการคณะรักษาความสงบแห่งชาติพร้อมทั้งอำนวยความสะดวกในส่วนที่เกี่ยวข้อง๔. สถานที่ในการปฏิบัติงาน : ณ ศูนย์ปฏิบัติการกองทัพบกในกองบัญชาการกองทัพบกและตึกไทยคู่ฟ้า ทำเนียบรัฐบาล๕. ให้ใช้โครงสร้างการจัดและอัตรากำลังพลของคณะรักษาความสงบแห่งชาติตามผนวก กทั้งนี้ ตั้งแต่บัดนี้เป็นต้นไปสั่ง ณวันที่ ๖ มิถุนายน พุทธศักราช ๒๕๕๗พลเอกประยุทธ์ จันทร์โอชาหัวหน้าคณะรักษาความสงบแห่งชาติ[เอกสารแนบท้าย]๑. ผนวก กโครงสร้างการจัดและอัตรากำลังพล คณะรักษาความสงบแห่งชาติ๒. อนุผนวก ๑ อัตรากำลังพล สลธ.คสช.๓. อนุผนวก ๒ โครงสร้างอัตรากำลังศปก.ศสช.(ดูข้อมูลจากภาพกฎหมาย)ปริยานุช/ผู้จัดทำ๑๘ มิถุนายน ๒๕๕๗ปริญสินีย์/ผู้ตรวจ๑๘ มิถุนายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๐๖ ง/หน้า ๒/๑๒ มิถุนายน ๒๕๕๗
คำพิพากษาศาลฎีกาที่ 484/2486หลักกฎหมาย: สำเนาเอกสารทางราชการได้รับรองแล้วและได้อ้างระบุไว้ก่อนวันสืบพยานหลายเดือน แต่เพิ่งขอให้ศาลเรียกมาเมื่อสืบพยานโจทก์แล้วเช่นนี้ ย่อมกระทำได้ไม่ผิดวิธีพิจารณา สำเนาเอกสารมหาชนที่พนักงานเจ้าหน้าที่ได้รับรองว่าเป็นการถูกต้องแล้วกฎหมายให้สันนิษฐานไว้ก่อนว่าเป็นของแท้จริงและถูกต้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 484/2486นายต่วน วิถีธัม กับพวกโจทก์นายวาส เนื่องจำนง กับพวกจำเลย ป.ที่ดิน ป.วิ.พ. ม. 90 (2), ม. 127, ม. 122 (2), ม. 93 (3)สำเนาเอกสารทางราชการได้รับรองแล้วและได้อ้างระบุไว้ก่อนวันสืบพยานหลายเดือน แต่เพิ่งขอให้ศาลเรียกมาเมื่อสืบพยานโจทก์แล้วเช่นนี้ ย่อมกระทำได้ไม่ผิดวิธีพิจารณา สำเนาเอกสารมหาชนที่พนักงานเจ้าหน้าที่ได้รับรองว่าเป็นการถูกต้องแล้วกฎหมายให้สันนิษฐานไว้ก่อนว่าเป็นของแท้จริงและถูกต้อง(เยี่ยม เลขวนิชธัมวิทักส์-ประมูล สุวรรณศร-จำรูญ โปษยานนท์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 484/2486นายต่วน วิถีธัม กับพวกโจทก์นายวาส เนื่องจำนง กับพวกจำเลย ป.ที่ดิน ป.วิ.พ. ม. 90 (2), ม. 127, ม. 122 (2), ม. 93 (3)สำเนาเอกสารทางราชการได้รับรองแล้วและได้อ้างระบุไว้ก่อนวันสืบพยานหลายเดือน แต่เพิ่งขอให้ศาลเรียกมาเมื่อสืบพยานโจทก์แล้วเช่นนี้ ย่อมกระทำได้ไม่ผิดวิธีพิจารณา สำเนาเอกสารมหาชนที่พนักงานเจ้าหน้าที่ได้รับรองว่าเป็นการถูกต้องแล้วกฎหมายให้สันนิษฐานไว้ก่อนว่าเป็นของแท้จริงและถูกต้อง(เยี่ยม เลขวนิชธัมวิทักส์-ประมูล สุวรรณศร-จำรูญ โปษยานนท์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คําสั่งกรมสรรพากรที่ ท.ป. 153/2549เรื่อง กําหนดสถานที่รับแบบแสดงรายการและรับชําระเงินภาษีอากรตามประมวลรัษฎากร--------------------------------------เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากรตามประมวลรัษฎากรมีประสิทธิภาพ อาศัยอํานาจตามความในมาตรา 11 แห่งประมวลรัษฎากร อธิบดีกรมสรรพากรจึงมีคําสั่งดังต่อไปนี้ข้อ ๑ ให้สถานที่ดังต่อไปนี้ เป็นสถานที่รับแบบแสดงรายการและรับชําระเงินภาษีอากรตามประมวลรัษฎากรได้อีกแห่งหนึ่ง นอกจากสํานักงานสรรพากรพื้นที่สาขา สําหรับผู้มีหน้าที่เสียภาษีเงินได้บุคคลธรรมดาไม่ว่าจะมีภูมิลําเนาอยู่ในอําเภอหรือเขตท้องที่ใด(1) หน่วยบริการรับชําระภาษีอากรของสํานักงานสรรพากรพื้นที่สาขาวัฒนา ที่ตั้งอยู่ ณ อาคารกลาสเฮาส์ เลขที่ 1 ถนนสุขุมวิท แขวงคลองเตยเหนือ เขตวัฒนา กรุงเทพมหานคร(2) หน่วยบริการรับชําระภาษีอากรของสํานักงานสรรพากรพื้นที่สาขาบางกอกน้อย ที่ตั้งอยู่ ณ อาคารกรมบังคับคดี ถนนบางขุนนนท์ แขวงบางขุนนนท์ เขตบางกอกน้อย กรุงเทพมหานครข้อ ๒ ให้สรรพากรพื้นที่ดังต่อไปนี้ ออกคําสั่งเป็นหนังสือแต่งตั้งข้าราชการพลเรือนสามัญตั้งแต่ระดับ 3 ขึ้นไป เป็น "เจ้าหน้าที่รับชําระเงินภาษีอากร" เพื่อรับชําระเงินภาษีอากรตามประมวลรัษฎากร(1) สรรพากรพื้นที่กรุงเทพมหานคร 8 สําหรับการรับแบบแสดงรายการและรับชําระเงินภาษีอากรตามข้อ 1(1)(2) สรรพากรพื้นที่กรุงเทพมหานคร 16 สําหรับการรับแบบแสดงรายการและรับชําระเงินภาษีอากรตามข้อ 1(2)ข้อ ๓ การเสียภาษีอากรตามคําสั่งนี้ ให้ถือว่าเป็นการสมบูรณ์เมื่อได้รับใบเสร็จรับเงินซึ่ง "เจ้าหน้าที่รับชําระเงินภาษีอากร" ตามข้อ 2 ได้ลงลายมือชื่อรับเงินแล้วข้อ ๔ คําสั่งนี้ให้ใช้บังคับสําหรับการรับแบบแสดงรายการและรับชําระเงินภาษีเงินได้บุคคลธรรมดาตามประมวลรัษฎากร ดังต่อไปนี้(1) หน่วยบริการรับชําระภาษีอากรตามข้อ 1(1) เฉพาะวันที่ 20 มีนาคม พ.ศ. 2549 ถึงวันที่ 24 มีนาคม พ.ศ. 2549 และวันที่ 27 มีนาคม พ.ศ. 2549 ถึงวันที่ 31 มีนาคม พ.ศ. 2549(2) หน่วยบริการรับชําระภาษีอากรตามข้อ 1(2) เฉพาะวันที่ 16 มีนาคม พ.ศ. 2549 ถึงวันที่ 17 มีนาคม พ.ศ. 2549 ผู้มีอํานาจลงนาม - สั่ง ณ วันที่ 14 มีนาคม พ.ศ. 2549 ศิโรตม์ สวัสดิ์พาณิชย์(นายศิโรตม์ สวัสดิ์พาณิชย์)อธิบดีกรมสรรพากร
พระราชบัญญัติยา (ฉบับที่ 2) พ.ศ. 2518พระราชบัญญัติ ยา (ฉบับที่ ๒) พ.ศ. ๒๕๑๘ภูมิพลอดุลยเดช ป.ร. ให้ไว้ ณ วันที่ ๑๔ กุมภาพันธ์ พ.ศ. ๒๕๑๘ เป็นปีที่ ๓๐ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยยา จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ทำหน้าที่รัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติยา (ฉบับที่ ๒) พ.ศ. ๒๕๑๘"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกบทนิยามคำว่า "ผู้อนุญาต" ในมาตรา ๔ แห่งพระราชบัญญัติยา พ.ศ. ๒๕๑๐ ซึ่งแก้ไขเพิ่มเติมโดยประกาศของคณะปฏิวัติ ฉบับที่ ๓๒๑ ลงวันที่ ๑๓ ธันวาคม พ.ศ. ๒๕๑๕ และให้ใช้ความต่อไปนี้แทน ""ผู้อนุญาต" หมายความว่า (๑) เลขาธิการคณะกรรมการอาหารและยา หรือผู้ซึ่งเลขาธิการคณะกรรมการอาหารและยามอบหมายมาตรา 3 สำหรับการอนุญาตผลิตยา หรือการนำหรือสั่งยาเข้ามาในราชอาณาจักร (๒) เลขาธิการคณะกรรมการอาหารและยา หรือผู้ซึ่งเลขาธิการคณะกรรมการอาหารและยามอบหมาย สำหรับการขายยาในกรุงเทพมหานคร (๓) ผู้ว่าราชการจังหวัด สำหรับการขายยาในจังหวัดที่อยู่ในเขตอำนาจ ยกเว้นกรุงเทพมหานคร"มาตรา 4 มาตรา ๔ พระราชบัญญัติฉบับนี้ไม่กระทบกระทั่งใบอนุญาต ที่อธิบดีกรมส่งเสริมสาธารณสุขได้ออกให้ตามพระราชบัญญัติยา พ.ศ. ๒๕๑๐ ซึ่งแก้ไขเพิ่มเติมโดยประกาศของคณะปฏิวัติ ฉบับที่ ๓๒๑ ลงวันที่ ๑๓ ธันวาคม พ.ศ. ๒๕๑๕มาตรา 5 มาตรา ๕ ให้รัฐมนตรีว่าการกระทรวงสาธารณสุขรักษาการตามพระราชบัญญัตินี้ผู้รับสนองพระบรมราชโองการ สัญญา ธรรมศักดิ์ นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากมาตรา ๓ แห่งพระราชบัญญัติแก้ไขเพิ่มเติมประกาศของคณะปฏิวัติ ฉบับที่ ๒๑๖ ลงวันที่ ๒๙ กันยายน พ.ศ. ๒๕๑๕ (ฉบับที่ ๓) พ.ศ. ๒๕๑๗ ได้ปรับปรุงส่วนราชการระดับกรมสังกัดกระทรวงสาธารณสุขใหม่ และมาตรา ๑๕ แห่งพระราชบัญญัติโอนอำนาจหน้าที่ กิจการทรัพย์สิน หนี้ ข้าราชการ ลูกจ้าง และเงินงบประมาณของกรมการแพทย์และอนามัย และกรมส่งเสริมสาธารณสุข ไปเป็นของสำนักงานปลัดกระทรวง กรมการแพทย์ กรมควบคุมโรคติดต่อ กรมอนามัย และสำนักงานคณะกรรมการอาหารและยา กระทรวงสาธารณสุข พ.ศ. ๒๕๑๗ ได้โอนอำนาจและหน้าที่เกี่ยวกับราชการของกรมส่งเสริมสาธารณสุขและอำนาจหน้าที่ของเจ้าหน้าที่กรมส่งเสริมสาธารณสุข เฉพาะในส่วนที่เกี่ยวกับกองควบคุมอาหารและยา ไปเป็นของสำนักงานคณะกรรมการอาหารและยา หรือของเจ้าหน้าที่สำนักงานคณะกรรมการอาหารและยา แล้วแต่กรณี ทำให้เกิดปัญหาเกี่ยวกับอำนาจหน้าที่ผู้อนุญาตตามพระราชบัญญัติยา พ.ศ. ๒๕๑๐ซึ่งแก้ไขเพิ่มเติมโดยประกาศของคณะปฏิวัติ ฉบับที่ ๓๒๑ ลงวันที่ ๑๓ ธันวาคม พ.ศ. ๒๕๑๕ ในการนี้จำต้องแก้ไขบทนิยามคำว่า "ผู้อนุญาต" เสียใหม่ให้ตรงตามหน้าที่ของส่วนราชการในกระทรวงสาธารณสุขที่ได้มีการปรับปรุงใหม่ จึงจำเป็นต้องตราพระราชบัญญัตินี้ขึ้น
พระราชกฤษฎีกาพระราชกฤษฎีกาลดภาษีรถประจำปีพ.ศ.๒๕๒๙--------------- ภูมิพลอดุลยเดช ป.ร. ให้ไว้ ณวันที่ ๘ มีนาคม พ.ศ. ๒๕๒๙ เป็นปีที่ ๔๑ ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่า โดยที่เป็นการสมควรปรับปรุงการลดภาษีรถประจำปีสำหรับรถทุกประเภท อาศัยอำนาจตามความในมาตรา๑๕๙ ของรัฐธรรมนูญแห่งราชอาณาจักรไทยมาตรา ๘๘ ทวิ แห่งพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการขนส่งทางบก พ.ศ.๒๕๒๒ พ.ศ. ๒๕๒๙ จึงทรงพระกรุณาโปรดเกล้า ฯให้ตราพระราชกฤษฎีกาขึ้นไว้ดังต่อไปนี้ มาตรา๑ พระราชกฤษฎีกานี้เรียกว่า"พระราชกฤษฎีกาลดภาษีรถประจำปี พ.ศ. ๒๕๒๙" มาตรา๒พระราชกฤษฎีกานี้ให้ใช้บังคับตั้งแต่วันที่ ๑ กุมภาพันธ์ พ.ศ. ๒๕๒๙ เป็นต้นไป มาตรา๓ ให้ยกเลิกพระราชกฤษฎีกาลดภาษีรถประจำปีสำหรับรถบางประเภทพ.ศ. ๒๕๒๙ มาตรา๔ ให้ลดภาษีรถประจำปีสำหรับรถดังต่อไปนี้ (๑)รถที่ได้ขึ้นทะเบียนไว้แล้วก่อนวันที่พระราชกำหนดแก้ไขเพิ่มเติมพระราชบัญญัติการขนส่งทางบก พ.ศ. ๒๕๒๒ พ.ศ. ๒๕๒๙ มีผลใช้บังคับให้เสียภาษีรถประจำในอัตราหนึ่งในสี่ของบัญชีอัตราภาษีรถตามมาตรา ๘๕ (๒)รถที่ใช้ในการขนส่งคนประจำทาง รถที่ใช้ในการขนส่งโดยรถขนาดเล็ก รถที่มีน้ำหนักรถตั้งแต่ ๓๐๐๑ กิโลกรัมขึ้นไปและรถที่ใช้เชื่อเพลิงอื่นนอกจากน้ำมันดีเซลหรือก๊าซให้เสียภาษีรถประจำปีในปัตราหนึ่งในสี่ของบัญชีอัตราภาษีรถตามมาตรา๘๕ (๓)รถที่จดทะเบียนตั้งแต่วันที่พรระาชกำหนดแก้ไขเพิ่มเติมพระราชบัญญัติการขนส่งทางบก พ.ศ. ๒๕๒๒ พ.ศ. ๒๕๒๙ มีผลใช้บังคับนอกจากรถตาม (๒) ให้เสียภาษีรถประจำปีในอัตราหนึ่งในสี่ของบัญชีอัตราภาษีรถตามมาตรา ๘๕ มาตรา๕ ให้รัฐมนตรีว่าการกระทรวงคมนาคมและรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ป. ติณสูลานนท์นายกรัฐมนตรี+-----------------------------------------------------------------------------------------------------+หมายเหต ุ:- เหตุผลในการประกาศใช้พระราชกฤษฎีกาฉบับนี้ คือโดยที่ได้มีพระราชกำหนดแก้ไขเพิ่มเติมพระราชบัญญัติการขนส่งทางบก พ.ศ. ๒๕๒๒ พ.ศ.๒๕๒๙ กำหนดอัตราภาษีรถเพิ่มขึ้นสี่เท่าสำหรับรถที่ใช้น้ำมันดีเซลหรือก๊าซเป็นเชื้อเพลิง ทั้งนี้ เพื่อเป็นมาตรการที่จะลดจำนวนผู้ใช้รถที่ใช้เชื้อเพลิงดังกล่าวลงแต่เนื่องจากปัจจุบันได้มีการลดราคาน้ำมันเบนซินซึ่งจะเป็นผลให้การใช้น้ำมันดีเซลหรือก๊าซลดลงไปด้วยจึงสมควรผ่อนคลายภาระภาษีรถประจำปีที่ได้กำหนดไว้ตามพระราชกำหนดดังกล่าวและโดยที่พระราชกฤษฎีกาลดอัตราภาษีประจำปีสำหรับรถบางประเภท พ.ศ. ๒๕๒๙ได้ผ่อนคลายภาระการเสียภาษีรถประจำปีไว้สำหรับรถบางประเภทเท่านั้นสมควรขยายการผ่อนคลายภาระภาษีรถประจำปีสำหรับรถทุกประเภทด้วย จึงจำเป็นต้องตราพระราชกฤษฎีกานี้[รก.๒๕๒๙/๓๘/๕พ./๙ มีนาคม ๒๕๒๙]